**Comunicat de presă**

**3,92% - rata şomajului înregistrat în evidenţele AJOFM Argeș în luna septembrie 2020**

La sfârșitul lunii septembrie, în evidențele Agenției Județene pentru Ocuparea Forței de Muncă Argeș erau înregistrați 10.070 șomeri (din care 5.143 femei), rata șomajului fiind de 3,92%.

Comparativ cu luna precedentă, când rata șomajului a fost de 4,1%, în această lună acest indicator a înregistrat o scadere cu 0,18 pp.

Din totalul de 10.070 persoane înregistrate în evidențele AJOFM Argeș, 4.272 erau beneficiari de indemnizţie de şomaj, iar 5.798 erau șomeri neindemnizați. În ceea ce privește mediul de rezidență, 7.606 șomeri provin din mediul rural și 2.464 sunt din mediul urban.

Structura șomajului pe grupe de vârste se prezintă sugestiv astfel:

|  |  |
| --- | --- |
| Grupa de vârstă | Stoc la finele lunii |
| Total | 10.070 |
| < 25 ani | 1057 |
| între 25-29 | 573 |
| între 30-39 | 1.895 |
| între 40-49 | 2.779 |
| între 50-55 | 2.095 |
| peste 55 ani | 1.671 |

 Șomerii cu studii gimnaziale au ponderea cea mai mare în totalul şomerilor înregistraţi în evidenţele AJOFM Argeș (29,04%), urmați de cei cu studii liceale sau postliceale (23,49%) și de cei cu studii primare (18,72%). Șomerii cu nivel de instruire profesional/arte și meserii reprezintă 16,21% din totalul șomerilor înregistrați, iar cei cu studii superioare 6,05%. Șomerii fără studii reprezintă 6,49% din totalul șomerilor înregistrați.

 Structura șomerilor înregistrați pe nivel de ocupabilitate, stabilit prin profilare, se prezintă astfel: 2.889 persoane foarte greu ocupabile, 4.574 greu ocupabile, 981 mediu ocupabile și 1.626 persoane ușor ocupabile. Încadrarea într-o categorie de ocupabilitate se realizează ca urmare a activităţii de profilare a persoanelor înregistrate în evidenţele noastre.

**Agenția Județeană pentru Ocuparea Forței de Muncă Argeș**